Updated Oct. 23, 2020, 5:23 p.m. | By Scenic Drive With Rian
Gewilde Afrikaanse sanger, Kurt Darren onthou 'die goeie ou dae' met 'n splinternuwe enkelsnit.
Nadat Kurt Darren almal aan die dans gekry het met sy hoë energie enkelsnit 'Party Tyd' wat vroër vanjaar vrygestel is, is hy terug en dit is tyd vir almal om bietjie gesellig rondom die vuur bymekaar te kom en terug te dink aan die Goeie Ou Dae - Kurt se nuutste saamsing treffer!
Of jy nou sit op die strand of kuier in die bosveld, Kurt nooi jou om saam te sing en bietjie te deel oor die lekkerste tye van ons lewens.
Soms raak mens so opgevang in die hede se probleme en vergeet eintlik van al die goeie ervarings wat jy al met jou naaste kon deel. Of jy raak so besig dat jy nalaat om weer met 'n paar pelle op te vang oor hoe lekker julle saam gelag en te kere gegaan het, terwyl julle dan sommer nuwe herinneringe skep.
Daarsy!! Die Goeie Ou Dae nou beskikbaar op alle platforms!! Luister mooi en tag n paar mense wat jy graag weer wil sien #diegoeieoudae @applemusic @spotifysa @deezerza @jooxsouthafrica @itunes @youtubemusic @boomplaymusic @select_musiek @sonymusicafrica https://selectmusiek.lnk.to/grzr8ABz
A post shared by Kurt Darren (@kurtdarren) on Oct 22, 2020 at 10:49pm PDT
Dit is mos juis wanneer mens net 'n bietjie terug dink en dit so 'n groot glimlag op jou gesig sit, jy skep sommer nuwe herinneringe waarna jy weer kan terugkyk uit die toekoms en sê: "Daai was die goeie ou dae". So, Kurt nooi jou om vandag saam met hom die toekoms se 'Goeie Ou Da'e te skep. Kry jou familie, nooi jou vriende en jou bure. Steek 'n vuurtjie aan en kom ons onthou 'Die Goeie Ou Dae'.